РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 број: 06–2/201-14

18. јул 2014. године

Београд

З А П И С Н И К

ОСМЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 17. И 18. ЈУЛА 2014. ГОДИНЕ

Седница је почела у 12.20 часова.

Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, Драган Јовановић, Јован Марковић, Саша Мирковић, Мујо Муковић, др Владимир Орлић, Катарина Ракић, Сузана Спасојевић и Вучета Тошковић

Седници су присуствовали заменици чланова Одбора Дејан Андрејевић (заменик Зорана Милекића) и Оливера Пешић (заменик Јовице Јевтића).

Седници нису присуствовали чланови Одбора: Бранка Бошњак, Милан Ковачевић, Александар Сенић и Горан Ћирић, нити њихови заменици.

Седници је присуствовала из Министарства грађевинарства, саобраћаја и инфраструктуре Александра Дамњановић, државни секретар.

На предлог председника Одбора, једногласно, усвојен је следећи

Д н е в н и р е д

1. Разматрање Предлога закона о отклањању последица поплава у Републици Србији у појединостима, који је поднела Влада.

Прва тачка дневног реда **– Разматрање Предлога закона о отклањању последица поплава у Републици Србији у појединостима, који је поднела Влада**

Председник Одбора је на основу члана 156. Пословника Народне скупштине отворио претрес у појединостима и констатовао да је на Предлог закона поднето 28 амандмана, али да Влада није доставила мишљење о поднетим амандманима на Предлог закона.

Народни посланик Катарина Ракић, заменик председника Одбора, предложила је да да се Одбор изјасни о амандманима Одбора, а да се седница Одбора у складу са чл. 82. и 101. Пословника Народне скупштине прекине ради прибављања мишљења. Одбор је једногласно прихватио овај предлог.

Одбор је, у складу са чланом 157. став 6. и члaном 161. став 1. Пословника Народне скупштине, поднео амандмане на чл. 1, 21, 23. и 26. Предлог закона о oтклањању последица поплава у Републици Србији.

**АМАНДМАН I**

У члану 1. Предлогa закона брише се став 2.

После става 1. додају се нови ст. 2. и 3, који гласе:

''Подручје погођено поплавама, у смислу овог закона, обухвата поплављене и клизиштима угрожене делове територије Републике Србије, градове и општине које пријаве штету Комисији за утврђивање штете од елементарних непогода, у року предвиђеним овим законом.

Списак градова и општина у којима ће бити отклањане последице поплава и активирања клизишта у складу са овим законом, утврђује Влада на предлог Канцеларије за помоћ и обнову поплављених подручја.''

**О б р а з л о ж е њ е**

Амандманом се предлаже брисање става 2. којим се таксативно набрајају градови и општине као подручја погођена поплавама.

Амандманом се истовремено даје могућност да сви градови и општине које пријаве штету Комисији за утврђивање штете од елементарних непогода, коју образује Влада, а испуњавају мере и критеријуме у складу са овим законом за пружање помоћи, добију средства за обнову и санирање последица поплава.

Списак градова и општина којима ће бити опредељена средства за отклањање последица утврдиће Влада на предлог Канцеларије за помоћ и обнову поплављених подручја.

**А М А Н Д М А Н II**

У члану 21. Предлогa закона после става 3. додаје се нови став 4, који гласи:

„Увезени и оцарињени нерегистровани лекови који су предмет донације или хуманитарне помоћи и који немају пратећу документацију не могу се стављати у промет на територији Републике Србије пре него што Агенција за лекове и медицинска средства Србије изда потребне дозволе.”

Досадашњи став 4. постаје став 5.

**О б р а з л о ж е њ е**

Предложеним амандманом уређују се питања која се односе на увезене и оцарињене нерегистроване лекове који су предмет донације или хуманитарне помоћи и који немају пратећу документацију.

**АМАНДМАН III**

У члану 23. Предлога закона после речи: ,,телефонских каблова,“ додају се речи: ,,подземних и надземних инфраструктура система даљинског грејања,“ .

**О б р а з л о ж е њ е**

При утврђивању јавног интереса за експропријацију при набрајању свих инфраструктурних инсталација пропуштено је навести инсталације система даљинског грејања те је потребно допунити овај члан предложеним текстом амандмана.

**АМАНДМАН IV**

У члану 26. Предлога закона после речи: ,,гасоводи,“ додаје се реч ,,топловоди,“.

**О б р а з л о ж е њ е**

При набрајању објеката који су предмет обнове, у делу у којем се набрајају објекти инсталација, пропуштено је навести топловоде те је потребно допунити овај члан предложеним текстом амандмана.

За известиоца Одбора на седници Народне скупштине одређена је Катарина Ракић, заменик председника Одбора.

Седница је прекинута у 11.40 часова.

**\***

**\* \***

Седница је настављена 18. јула 2014. године у 11.30 часова.

У наставку седнице председавала је Катарина Ракић, заменик председника Одбора.

Седници су присуствовали чланови Одбора: Константин Арсеновић, Зоран Бојанић, Бранка Бошњак, Драган Јовановић, Милан Ковачевић, Јован Марковић, Зоран Милекића, Мујо Муковић, др Владимир Орлић и Вучета Тошковић.

Седници нису присуствовали чланови Одбора: Јовица Јевтић, Саша Мирковић, Милутин Мркоњић, Александар Сенић, Сузана Спасојевић и Горан Ћирић, нити њихови заменици.

Седници је присуствовала из Министарства грађевинарства, саобраћаја и инфраструктуре Александра Дамњановић, државни секретар и Данијел Николић, шеф кабинета генералног секретара Владе.

Одбор је једногласно усвојио ИСПРАВКУ амандмана на члан 1. Предлога закона о отклањању последица поплава у Републици Србији који је Одбор поднео 17. јула 2014. године:

У амандману I поднетом на члан 1. Предлога закона о отклањању последица поплава у Републици Србији у новом ставу 2. речи: ,,градове и општине“ замењују се речима: ,,општине, градове и град Београд - градске општине“, а у новом ставу 3. речи: ,,Списак градова и општина“ замењују се речима: ,,Списак општина, градова и градских општина града Београда“.

Пре преласка на разматрање амандмана народних посланика поднетих на Предлог закона о отклањању последица поплава у Републици Србији заменик председника Одбора је обавестила присутне да је на Предлог закона поднето 28 амандмана народних посланика, да су два амандмана у међувремену повучена, да је Влада прихватила два амандмана народних посланика и поднете амандмане Одбора на чл. 1, 21, 23. и 26. Предлога закона.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о oтклањању последица поплава у Републици Србији.

Одбор је одлучио да предложи Народној скупштини да **прихвати** следеће амандмане:

- **на члан 3.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 5.** који су заједно поднели народни посланици Борислав Стефановић, Гордана Чомић и Балша Божовић;

Одбор је одлучиода предложи Народној скупштини да **одбије** следеће амандмане:

- **на члан 1.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 1.** који је поднела народни посланик Сузана Спасојевић;

- **на члан 1.** који је поднела народни посланик Олгица Батић;

- **на члан 3.** који је поднео народни посланик Иван Карић;

- **на члан 4.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 4.** који су заједно поднели народни посланици Сулејман Угљанин, Сабина Диздаревић и Енис Имамовић;

- **којим се после члана 5. додаје нови члан 5а.** који је поднео народни посланик Иван Карић;

- **на члан 6.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 10.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 11.** који је поднео народни посланик Иван Карић;

- **на члан 12.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 13.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 14.** који је поднео народни посланик Иван Карић;

- **на члан 17.** који је поднео народни посланик Иван Карић;

- **којим се после члана 21. додају нови чл.21а и 21б.** који је поднео народни посланик Иван Карић;

- **на члан 22.** који је поднео народни посланик Иван Карић;

- **на члан 26.** који су заједно поднели народни посланици Борислав Стефановић, Гордана Чомић и Балша Божовић;

- **на члан 27.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 37.** који је поднео народни посланик Иван Карић;

- **на члан 39.** који су заједно поднели народни посланици Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић;

- **на члан 41.** који су заједно поднели народни посланици Борислав Стефановић, Гордана Чомић и Балша Божовић;

- **на члан 42.** који је поднела народни посланик Злата Ђерић;

- **на члан 42.** који је поднео народни посланик Мехо Омеровић;

- **на члан 44.** који су заједно поднели народни посланици Борислав Стефановић, Гордана Чомић и Балша Божовић.

II

Одбор је поднео исправку амандмана на члан 1. Предлога закона.

За известиоца Одбора на седници Народне скупштине одређена је Катарина Ракић, заменик председника Одбора.

На седници Одбора вођен је тонски запис.

Седница је закључена у 12.15 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Милутин Мркоњић